Brettforbundets visjon er å vise verden hvor viktig det er å ha det gøy. Gjennom arbeidet skal de skape aktivitet og samle brettmiljøene, så alle får bedre muligheter til å stå på brett. Til grunn for arbeidet til forbundets ansatte og aktiviteter ligger verdiene personlig frihet, mestringsfølelse og fellesskap. Organisasjonens fem strategisk overordnede mål (per juni 2021) er å skape aktivitet og utvikle ulike tilknytningsformer, sikre rekruttering til snowboard, skateboard og surfing, vinne internasjonale konkurranser, være det mest nyskapende sponsorobjektet og ta ansvar for naturen vi leker i.